รำลึกอดีต
&#8220;วันเพ็ญเดือนสิบสอง น้ำก็นองเต็มตลิ่ง&#8221; ใครๆ ก็รู้ว่า เมื่อวานนี้เป็นวันลอยกระทง แต่คงมีน้อยคนที่รู้ว่า วันนี้เป็นวันสำคัญในชีวิตการทำงานของผู้ชายคนหนึ่ง
29 พ.ย. 2555

“วันเพ็ญเดือนสิบสอง น้ำก็นองเต็มตลิ่ง” ใครๆ ก็รู้ว่า เมื่อวานนี้เป็นวันลอยกระทง แต่คงมีน้อยคนที่รู้ว่า วันนี้เป็นวันสำคัญในชีวิตการทำงานของผู้ชายคนหนึ่ง 
กรณ์ จาติกวณิช รองหัวหน้าพรรคประชาธิปัตย์ โพสเฟซบุ๊กว่า “วันลอยกระทงเป็นวันครบรอบการทำงานการเมืองของผม ผมได้ตัดสินใจทิ้งการเป็นนักธุรกิจ และสมัครลงแข่งขันการเลือกตั้ง สส. ในปี 2547 โดยที่พรรคได้ให้โอกาสผมลงในเขตเลือกตั้งบ้านผมเองคือ สาทรยานนาวา
ผมได้เริ่มเดินหาเสียงในวันลอยกระทง โดยได้ไปร่วมงานกับชาวบ้านตามวัดริมแม่น้ำในย่านถนนพระราม 3 ผมโชคดีมี สก.และ สข.ในเขตยานนาวาสาทร เป็นพี่เลี้ยง มิเช่นนั้นผมคงทั้งเขินทั้งหลง ว่าจะต้องไปทางไหนและจะต้องวางตัวอย่างไร วันนี้ก็ขอขอบคุณ คุณอมรเทพ คุณธวัชชัย และทีม สข.อีกครั้งหนึ่ง” นั่นคือความในใจของอดีต รมว.คลัง ที่นิตยสาร เดอะ แบงก์เกอร์ ของอังกฤษ ในเครือของ ไฟแนนเชียล ไทมส์ ได้ยกย่องให้ เป็นรัฐมนตรีคลังโลกและเอเชียแปซิฟิกประจำปี 2010
ว่าแล้วคุณกรณ์ก็หยอดว่า ใครเหงาเพราะต้องอยู่คนเดียววันลอยกระทง ก็เขียนเมนต์มาหาผมได้ครับ ฮ่า ฮ่า